google/wiki40b huggingface dataset:
बंगबंधु-1

अवलोकन

शुरुआत मे  बंगबंधु-1 उपग्रह को बांग्लादेश के विजय दिवस का जश्न मनाने के लिए 17 दिसंबर, 2017 को एरियान 5 रॉकेट पर लॉन्च होने की योजना बनाई गई थी। 7 दिसंबर, 2017 तारीख के लिए एरियान स्पेस से लॉन्च गारंटी की कमी के बाद, बीटीआरसी ने एरियान 5  बजाय फाल्कन 9 लॉन्च वाहन चुना। उपग्रह 119.1 डिग्री पूर्व रेखांश भूगर्भीय स्लॉट पर स्थित होने की उम्मीद है। इसका नाम राष्ट्र के पिता बांगबंधु शेख मुजीबुर रहमान के नाम पर रखा गया है।  यह थाल्स एलनिया स्पेस द्वारा डिज़ाइन और निर्मित है और इसका लॉन्च प्रदाता स्पेसएक्स है। 2015 में उपग्रह की कुल लागत 248 मिलियन अमेरिकी डॉलर होने का अनुमान था। जिसमे एचएसबीसी होल्डिंग्स पीएलसी से $188.7 मिलियन ऋण के माध्यम से वित्त पोषित है। बंगबंधु उपग्रह -1 में कुल 40 क्यू-बैंड और सी-बैंड ट्रांसपोंडर हैं जिनमें 1600 मेगाहर्ट्ज की क्षमता है। इस उपग्रह के 15 साल से अधिक चलने की उम्मीद है। यह उपग्रह भारत,  नेपाल, भूटान, श्रीलंका, फिलीपींस और इंडोनेशिया सहित बांग्लादेश और उसके आस-पास के जल क्षेत्र पर क्यू-बैंड से कवरेज करेगा। यह सभी उपरोक्त क्षेत्रों के लिए सी-बैंड कवरेज भी कर सकता है।

लॉन्च

बंगबंधु  उपग्रह-1 को 11 मई, 2018 को 20:14 यूटीसी पर स्पेसएक्स के फाल्कन 9 लॉन्च वाहन पर लॉन्च किया गया था। यह रॉकेट के नए ब्लॉक 5 मॉडल का उपयोग करके लॉन्च होने वाला पहला पेलोड है।
उपग्रह को मूल रूप से 10 मई, 2018 को लॉन्च करने के लिए तैयार किया गया था। हालांकि, पेलोड ले जाने वाले रॉकेट ने स्वचालित लॉन्च रद्द ट्रिगर किया था। इसके तुरंत बाद, रॉकेट लॉन्च को  अगले 24 घंटे  के धकेल दिया गया था और अंततः 11 मई, 2018 को इसे लॉन्च किया गया था। 
उपग्रह लॉन्च करने के बाद, 12 मई, 2018 को बांग्लादेश ने टेस्ट सिग्नल प्राप्त करना शुरू कर दिया। उपग्रह को नियंत्रित करने के लिए बांग्लादेश द्वारा गाजीपुर में एक ग्राउंड स्टेशन बनाया गया है। रंगमती में एक बैकअप ग्राउंड स्टेशन भी बनाया गया है।
प्युटरीसीन

परिचय

प्युटरीसीन (en:Putrescine) दुर्गंधयुक्त यौगिक होता है। इसे हम टेट्रामिथाइलीनडाईमीन (en: tetramethylenediamine) भी कहते हैं। यह जीवित या मृत प्राणियों में एमिनो एसिड्स के टूटने से बनता है। बड़ी मात्र में यह विषाक्त होता है। यह पदार्थ मांस कि दुर्गन्ध के लिए मुख्यतः ज़िम्मेदार होता है।

इतिहास

प्युटरीसीन को १८८४ में बर्लिन के वैज्ञानिक लुडविग ब्रीगेर(1849–1919) ने वर्णित किया था।

उत्पादन

प्युटरीसीन को सक्सीनोनाइट्राईल का हाइड्रोजनीकरण करके औद्योगिक पैमाने पर उत्पादन किया जाता है।

विषाक्तता

कैडावरिन बड़ी मात्रा में विषाक्त है।
ज़िम्बाब्वे क्रिकेट टीम का स्कॉटलैंड दौरा

वनडे सीरीज

साल 2017 से अब तक 2 मैचों की 1 (उसमें विश्व कप) सीरीज हुई हैं। उसमें स्कॉटलैंड ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2016 से अब तक 1 मैचों की 1 (उसमें विश्व कप) सीरीज हुई हैं। उसमें स्कॉटलैंड ने 0 सीरीज और 0 विश्व कप क्वालीफायर जीता हैं।
२४१० ईसा पूर्व

२४१० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४१० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तारायान

तारायान ऐसे अंतरिक्ष यान को कहते हैं जो एक तारे से दुसरे तारे तक यात्रा करने में सक्षम हो। ऐसे यान वर्तमान में केवल काल्पनिक हैं और विज्ञान कथा साहित्य में इनपर आधारित बहुत कहानियाँ मिलती हैं। हक़ीक़त में, मनुष्यों ने सौर मंडल के अन्दर यात्रा कर सकने वाले तो कई यान बनाए हैं लेकिन सूरज से किसी अन्य तारे तक जा सकने वाले कोई यान नहीं बनाए। केवल वॉयेजर प्रथम, वॉयेजर द्वितीय, पायोनीअर १० और पायोनीअर ११ ही सूरज के वातावरण से निकलकर अंतरतारकीय दिक् (इन्टरस्टॅलर स्पेस, यानि तारों के बीच का व्योम) में दाख़िल होने की क्षमता रखने वाले मानवों द्वारा निर्मित यान हैं। लेकिन इनमें स्वचालन शक्ति नहीं है और न ही इनमें कोई मनुष्य यात्रा कर रहे हैं। यह केवल अपनी गति से व्योम में बहते जा रहे हैं, इसलिए इन्हें सही अर्थों में तारायान नहीं कहा जा सकता।
सूरज के बाद, पृथ्वी का सब से निकटतम तारा प्रॉक्सिमा सॅन्टौरी है जो मित्र तारे के बहु तारा मंडल में मिलता है और हमसे ४.२४ प्रकाश वर्ष की दूरी पर है। वॉयेजर प्रथम मानवों द्वारा बनाया गया सब से तेज़ गति का यान है और इसका वेग वर्तमान में प्रकाश की गति का १/१८,००० हिस्सा है (यानि १८ हज़ार गुना कम)। अगर इस गति पर मनुष्य पृथ्वी से प्रॉक्सिमा सॅन्टौरी जाने का प्रयास करें, तो उन्हें ७२,००० साल लगेंगे। इसलिए यदि मनुष्य कभी कोई तारायान बनाते हैं तो उन्हें नयी तकनीकों का आविष्कार करने की ज़रुरत है जिनकी गति वॉयेजर प्रथम से बहुत अधिक होगी। बिना इसके मनुष्यों का किसी अन्य सौर मंडल में पहुँच पाने का कोई ज्ञात ज़रिया नहीं है।

अन्य भाषाओँ में

"तरयान" को अंग्रेज़ी में स्टारशिप (starship) कहते हैं।
चौधरी चरण सिंह हरियाणा कृषि विश्वविद्यालय

भारत में सर्वप्रथम चौधरी चरण सिंह हरियाणा कृषि विश्वविद्यालय, हिसार द्वारा विकसित किसानोपयोगी कृषि-तकनीक

चौधरी चरण सिंह हरियाणा कृषि विश्वविद्यालय द्वारा विकसित नई तकनीक की शोध के साथ-साथ उनके विस्तार में सर्वश्रेष्ठ भूमिका निभाई है। यह विश्वविद्यालय किसानों की आवश्यकता के अनुसार कृषि नवोन्मेष के लिये प्रसिद्ध है। यही कारण है कि इसके कुछ ऐसे नवोन्मेषी शोध हैं जो पिछले 3-4 दशकों से किसानों में लोकप्रिय रहे हैं। इसकी कुछ सिफारिशें जो मील का पत्थर साबित हुई
हैं तथा इस विश्वविद्यालय ने सबसे पहले रिपोर्ट की हैं वे इस प्रकार हैं -

विश्वविद्यालय द्वारा नये आयाम

विगत एक साल में विश्वविद्यालय ने कई संस्थाओं जैसे मिचिगन स्टेट यूनिवर्सिटी व मैरी लेण्ड यूनिवर्सिटी से अनुसंधान एवं विकास में महत्त्वपूर्ण करार किये हैं। इसी क्रम में विश्वविद्यालय ने बौद्धिक सम्पदा संरक्षण नीति व नियमावली बनायी है। चौ. चरण सिंह हरियाणा कृषि विश्वविद्यालय नीति बनाने वाला पहला विश्वविद्यालय है। विश्वविद्यालय ने संसाधन जुटाने में उल्लेखनीय वृद्धि की है। इस वर्ष भारतीय कृषि अनुसंधान परिषद् सहायक कार्यक्रम में 11 करोड़ व मेगा बीज परियोजना के अन्तर्गत 5.8 करोड़ रुपये का अनुदान विश्वविद्यालय को मिला है। जैव-प्रोद्योगिकी विभाग, नई दिल्ली द्वारा ग्रामीण सयुंक्त जैव-संसाधन (आर. बी. सी.) परियोजना, हिसार व सोनीपत जिले के गांवों के लिये मिली है। ग्रामीण आस्ट्रेलियन अन्तर्राष्ट्रीय कृषि अनुसंधान केन्द्र व संसाधन संरक्षण तकनीक परियोजनाओं तथा दूसरी संस्थाओं से भी करार किये हैं। इस विश्वविद्यालय ने मानव संसाधन विकास के अन्तर्गत बायो-इनफोरमेटिक्स, पशु बायोतकनीक व खाद्य विज्ञान प्रौद्योगिकी नामक नये पाठ्यक्रम शुरू किया जा रहा है।
शर्मिष्ठा तारामंडल

शर्मिष्ठा (संस्कृत अर्थ: सुंदरी) या कैसिओपिया एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। उत्तर आकाश में सप्तऋषि के बाद सबसे आसानी से पहचाना जाने वाला नक्षत्र है यह । ध्रुव तारे से अगर आप एक सीधी रेखा खींचें तो वह शर्मिष्ठा के पहले दो तारों से मिल जाएगी। भारतीय मिथकों में शर्मिष्ठा दैत्यों के राजा वृषपर्व की पुत्री के रूप में वर्णित की गयी है। पुराने यूनानी ग्रंथों में इसका नाम कैसिओपिया नाम की सुन्दर पर घमंडी रानी पर रखा गया जो अपनी सुन्दरता की डींगे हांका करती थी।

अन्य भाषाओं में

अंग्रेज़ी में शर्मिष्ठा तारामंडल को "कैसिओपिया कॉन्स्टॅलेशन" (Cassiopeia constellation) कहा जाता है। अरबी और फ़ारसी में इसे "ज़ात अल-कुर्सी" (ذات‌الکرسی‎) कहा जाता है, जिसका अर्थ है "कुर्सी पर बैठी हुई स्त्री"।

तारे

शर्मिष्ठा तारामंडल में ५३ तारे हैं जिन्हें बायर नाम दिए जा चुके हैं। इनमें से ३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। अल्फ़ा कैसिओपिये (बायर नाम: α Cassiopeiae या α Cas) इसका सबसे रोशन तारा है और इसका सापेक्ष कान्तिमान २.२४ मैग्निट्यूड है। अगर हम किसी तरह मित्रक तारे (अल्फ़ा सन्टौरी) पर पहुँच कर पृथ्वी के सूरज की तरफ़ देखें तो वह शर्मिष्ठा तारामंडल में ही नज़र आएगा।
पंकज आडवाणी

विश्व पेशेवर बिलियर्ड्स चैंपियनशिप २००९

पंकज आडवाणी ने २००८ के और नौ बार के चैंपियन मार्क रसेल को हराकर विश्व पेशेवर बिलियर्ड्स चैंपियनशिप की प्रतियोगिता जीती। ६ सितंबर, २००९ को नार्दर्न स्नूकर सेंटर पर रविवार को खेले गए खिताबी मुकाबले में पंकज ने गत चैंपियन को 2030-1253 से हराया। इस जीत के साथ ही पंकज बिलियर्ड्स के 139 वर्षों के इतिहास में इस खिताब पर कब्जा करने वाले दूसरे भारतीय बन गए हैं। इससे पहले वर्ष 1992 में यह खिताब गीत सेठी ने जीता था।
टूर्नामेंट के लीग मैच में ही पंकज ने गीत सेठी को 818-482 से हरा दिया था।
उम्मेद सिंह द्वितीय

उम्मेद सिंह द्वितीय (15 सितम्बर 1873 – 27 दिसम्बर 1940) कोटा रियासत के महाराजा थे जिन्होने १८८९ से १९४० तक शासन किया।।
यूनिनागरी

यूनिनागरी शब्दद्वय यूनिकोड तथा देवनागरी का पोर्टमॅण्टू है। पहली बार इस शब्द का प्रयोग रमण कौल द्वारा सम्पादित्र औजार हेतु किया गया था। बाद में ई-पण्डित ने इसे दोबारा भिन्न अर्थ में पुनर्प्रतिपादित एवं प्रचारित किया।
यूनिनागरी का स्वतन्त्र प्रयोग कम ही है। यह शब्द मुख्यतः रोमनागरी के पूरक के रूप में प्रचलित हुआ। रोमनागरी में जहाँ रोमन लिपि में हिन्दी लिखी जाती थी, यूनिनागरी में यूनिकोड देवनागरी में हिन्दी देखी जा सकती है।
विदलन (क्रिस्टल)

खनिजविज्ञान में क्रिस्टलीय पदार्थों का कुछ निश्चित क्रिस्टलोग्राफिक संरचना तलों पर टूटने की प्रवृत्ति को विदलन (Cleavage) कहते हैं।
परमेक्कावु

परमेक्कावु
[0] परमेक्कावु भगवति मंदिर केरल में सबसे बड़ी भगवति मंदिरों में से एक है। परमेक्कावु भगवति मंदिर, दक्षिण भारत के केरल राज्य में, त्रिशूर में स्थित है और माना जाता है की ये मंदिर [1] 1000 साल से भी अधिक पुरानी है।
तिरुवंबाडी श्री कृष्ण मंदिर मैं हर साल त्रिशूर पूरम का उत्सव धूम धाम से मनाया जाता है और केरला में यह ही सब से बड़ा त्योहार है और इस मेले में दो प्रतिद्वंद्वी कक्षों में एक इस उत्सव में भाग लेते हैं।
[2]
इन्हें भी देखें

 * केरल के मंदिर
[3]
केरल में हिंदू मंदिरों
[4]
डिमला उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

डिमला उपजिला बांग्लादेश के उत्तरी सीमान्तों में स्थित, रंगपुर विभाग के निलफामारी जिले में स्थित है।
स्पाइडर-मैन: इनटू द स्पाइडर-वर्स (फ़िल्म एल्बम)

मार्वल कॉमिक्स के चरित्र स्पाइडर-मैन के माइल्स मोरालिस अवतार पर आधारित, और सोनी पिक्चर्स एनिमेशन द्वारा निर्मित २०१८ की अमेरिकी एनिमेटेड सुपरहीरो फ़िल्म स्पाइडर-मैन: इनटू द स्पाइडर-वर्स के लिए दो एल्बमें जारी की गयी थी - एक साउंडट्रैक तथा एक स्कोर एल्बम - दोनों में डैनियल पेम्बर्टन द्वारा रचित मूल गीत हैं। स्पाइडर-मैन: इनटू द स्पाइडर-वर्स (साउंडट्रैक फ्रॉम & इंस्पायर्ड बाई द मोशन पिक्चर) नामक फ़िल्म की साउंडट्रैक एल्बम १४ दिसंबर २०१८ को रिपब्लिक रिकॉर्ड्स द्वारा जारी की गयी थी; उसी दिन फिल्म भी रिलीज हुई थी। इसके तीन दिन बाद स्पाइडर-मैन: इनटू द स्पाइडर-वर्स (ओरिजिनल स्कोर) शीर्षक से एक अलग एल्बम, सोनी क्लासिकल रिकॉर्ड्स द्वारा जारी की गयी थी।

पृष्ठभूमि

नवंबर में, निकी मिनाज ने खुलासा किया कि उन्होंने फिल्म के लिए एक गीत लिखा है। बाद में यह पता चला कि इस गीत का शीर्षक "फैमिलिया" है और इसमें अनूएल एए और बंटू हैं। साउंडट्रैक को यह दर्शाने के लिए तैयार किया गया था कि मोरालिस जैसे किशोर क्या सुनेंगे।

एकल गीत

अक्टूबर में, पोस्ट मलोन ने द टुनाइट शो स्टारिंग जिमी फॉलन पर खुलासा किया कि उन्होंने फिल्म के लिए "सनफ्लावर" नामक एक गीत लिखा था, जिसे बिलबोर्ड ने "फंकी, ड्रीमली बैलाड" के रूप में वर्णित किया। गीत, जो स्वे ली द्वारा सह-निर्मित है, १८ अक्टूबर २०१८ को रिलीज़ किया गया था।
ब्लैकवे और ब्लैक कैवियार द्वारा निर्मित एक दूसरा एकल, जिसका शीर्षक "व्हट्स अप डेंजर" है, १ नवंबर २०१८ को जारी किया गया था। ब्लैकवे ने कहा कि "इस परियोजना का हिस्सा बनने के अवसर के साथ प्रस्तुत किया जाना संभवत: सबसे अच्छी बात है जो [उसके] साथ कभी हुई है", जबकि ब्लैक कैवियार ने दावा किया कि "जब नयी फ़िल्म स्पाइडर-मैन: इनटू द स्पाइडर-वर्स के लिए एक गीत लिखने का अवसर मिला, तो [उनके] १० वर्षीय स्वयं आश्चर्यचकित हो गए थे।

समीक्षाएं

अपरॉक्स के ऐरन विलियम्स ने कहा कि साउंडट्रैक शीर्षक चरित्र के जातीय समूह का सकारात्मक रूप से प्रतिनिधित्व करने की आवश्यकता को समझता है, और टिप्पणी की कि यह "इस विचार को ऐसे संभालता है, जैसे फिल्म का शीर्षक चरित्र अपने नाम की विरासत को", और इसे "हर समय के सर्वश्रेष्ठ हिप-हॉप उन्मुख फिल्म साउंडट्रैक में से एक" कहा। उन्होंने "मेमोरीज" को "मिली जुली जीवंत संस्कृति की आवाज़" कहा, और महसूस किया कि ऐसा ही कुछ "फैमिलिया" में भी मौजूद था, जिसे उन्होंने "एक रेगेटन ट्रैक" कहा, जो माइल्स को निश्चित रूप से सड़क के किनारे, अपनी प्यूर्टो रिकान मां, रियो के साथ सुनने में मजा आएगा"। उन्होंने यह भी कहा कि "सबसे प्रभावशाली बात यह है कि संकलन कैसे एक अलग काम की तरह अपनी निरतंरता बनाए रखता है"।

व्यावसायिक प्रदर्शन

स्पाइडर-मैन: इन द स्पाइडर-वर्स साउंडट्रैक ने यूएस बिलबोर्ड २०० पर ५२,००० एल्बम-समतुल्य इकाइयों की बिक्री के साथ नंबर पांच पर शुरुआत की, जिसमें १४,००० शुद्ध-एल्बम बिक्रियाँ शामिल थी। १७ जनवरी २०१९ को समाप्त होने वाले सप्ताह में, साउंडट्रैक नंबर दो पर आ गया - इसका अब तक का सबसे उच्चतम अंक - मुख्य रूप से इसके प्रमुख एकल "[सनफ्लवर (पोस्ट मलोन तथा स्वे ली गीत)|सनफ्लवर]]" के कारण, जो यूएस बिलबोर्ड हॉट १०० पर नंबर एक था।
निरुपमा दत्त

निरुपमा दत्त (जन्म १९५५) एक प्रसिद्ध अंग्रेजी पत्रकार , आलोचक , अनुवादक और कवित्री हैं। निरुपमा दत्त पंजाबी मूल की एक नारीवादी लेखिका हैं और पंजाबी व अंग्रेजी में लिखती हैं। "एक नदी सांवली सी" (पंजाबी :ਇੱਕ ਨਦੀ ਸਾਂਵਲੀ ਜਿਹੀ) उनका प्रसिद्ध काव्य संग्रह है जिस के लिए उन्हें सन २००० में दिल्ली साहित्य अकेडमी ने पुरस्कार से समानित किया था।  सन २००४ में उन्होंने अजीत कौर से मिल कर कविता की एक पुस्तक "कवितांजली" सम्पादित की और पंजाबी की लघु कथाओं का अंग्रेजी में Our Voices शीर्षक के अधीन अनुवाद किया जो पेंगुअन ने प्रकाशित किया है।  उन्होंने पाकिस्तानी लेखिकाओं की एक गल्प पुस्तक "Half the Sky अंग्रेजी में अनुवाद व संपादित की है।
हेक्साक्लोरोफोस्फाजिन

हेक्साक्लोरोफोस्फाजिन एक अकार्बनिक यौगिक है।
दिवाचरता

दिवाचरता (अंग्रेज़ी: Diurnality) प्राणियों एवं पौधों के एक खास वर्ग का गुणधर्म है। दिवाचर उन प्राणियों को कहते हैं जो दिन के समय भोजन की तलाश करते हैं। इस श्रेणी में शाकाहारी और मांसाहारी दोनों ही प्रकार के जीव आते हैं।
माइक्रोकोस्मिक साल्ट

माइक्रोकोस्मिक साल्ट एक अकार्बनिक यौगिक है।
इंटर-प्रांतीय ट्रॉफी

पृष्ठभूमि

आयरलैंड क्रिकेट टीम को अंतरराष्ट्रीय स्तर पर हाल ही में बड़ी सफलता मिली है जिसने देश में इस खेल की लोकप्रियता को बढ़ाया है। उन्होंने पाकिस्तान और बांग्लादेश (2007 क्रिकेट विश्व कप) और इंग्लैंड (2011 क्रिकेट विश्व कप) जैसी टीमों को परेशान करने के बाद एक विशाल हत्यारे की प्रतिष्ठा अर्जित की थी। प्रमुख अंतरराष्ट्रीय टूर्नामेंट में उनके अच्छे प्रदर्शन का मतलब था कि क्रिकेट आयरलैंड ने खुले तौर पर अंतर्राष्ट्रीय क्रिकेट परिषद के लिए टेस्ट मैचों की स्थिति के लिए बोली लगाई थी। फिर भी, आयरलैंड के लिए खेल के शिखर पर खेलने के लिए मुख्य ठोकरें वाले एक सड़क ब्लॉक में से एक, घर में पहली श्रेणी के बुनियादी ढांचे की कमी थी, अन्य बातों के अलावा। अगस्त 2011 के आरंभ में, क्रिकेट आयरलैंड ने एक घरेलू प्रथम श्रेणी टूर्नामेंट की योजना बनाई थी। जनवरी 2012 में, क्रिकेट आयरलैंड ने महत्वाकांक्षी 'विजन 2020' योजना की घोषणा की, जिसमें 2015 तक प्रथम श्रेणी की संरचना की स्थापना की घोषणा की और 2020 तक टेस्ट की स्थिति की उपलब्धि। इसने देश भर में प्रतिभाशाली खिलाड़ियों को खोजने के लिए और देश में घास के मैदान को सुधारने के लिए क्रिकेट अकादमी पर काम करना शुरू किया। पहली बार पेशेवर संपर्क, केंद्रीय, ए, बी और सी के साथ स्थापित किए गए थे। एड जॉयस, इयोन मोर्गन और बॉयड रैंकिन जैसे टेस्ट क्रिकेट खेलने की आशा में इंग्लैंड के लिए जाने वाले अपने स्टार क्रिकेटरों के प्रवाह को रोकने के लिए टेस्ट की स्थिति के लिए आंशिक रूप से स्थापित किया गया था। सेटाण्ट स्पोर्ट्स के साथ एक साक्षात्कार में रिचर्ड होल्डवर्थ के मुताबिक, सीआई नवंबर 2012 के अनुसार सामरिक प्रगति से खुश है। दिसंबर 2012 में, आयरलैंड को देश में कुलीन घरेलू प्रतियोगिताओं की स्थापना के लिए आईसीसी से बढ़ाए गए वित्तपोषण के रूप में 1.5 मिलियन डॉलर का प्रोत्साहन मिला।

स्वरूप

टूर्नामेंट डबल राउंड-रोबिन प्रारूप के रूप में आयोजित किया जाता है, प्रत्येक टीम एक दूसरे के साथ दो बार खेलती है, एक बार अपने घर मैदान पर और दूसरे चरण के बाहर।

ऑल-टाइम रिकॉर्ड्स

(सही 3 अगस्त 14)
त्रिपुरा उच्च न्यायालय

त्रिपुरा उच्च न्यायालय भारत के त्रिपुरा राज्य का उच्च न्यायालय हैं |
सियरा मास्रे डेल सुर

यह एक प्रमुख पर्वत श्रेणी हैं।
नागरी एवं भारतीय भाषाएँ

विनोबा जी की मान्यता थी कि-
- सभी भारतीय भाषाओं के लिए देवनागरी का प्रयोग हो, इससे राष्ट्रीय एकता और अन्तरराष्ट्रीय सद्भाव लाने में सहायता मिलेगी।
विनोबा जी राष्ट्र संत थे। वे सभी के अभ्युदय की कामना करते थे। सर्वोदय आंदोलन का उद्देश्य भी यही था। वे न किसी पार्टी के थे न किसी प्रदेश के, वे तो भारत के थे मानवता के थे। आजीवन उन्होंने स्वयं को सर्वाभ्युदय में लगाए रखा। उनके कार्य सब के हित के लिए होते थे लिपि के बारे में भी उनके विचार सर्वहित से प्रेरित हैं।

बिनोबा - अनेक भाषा और लिपियों के ज्ञाता

विनोबा जी देश विदेश की अनेक भाषाएं और लिपियां जानते थे। चीनी जापानी जैसी लिपियों का भी उन्होंने अध्ययन किया था। इसी भाषा और लिपियों के व्यामोह में उनकी आंखें कमजोर हो गईं। अन्त में वे इस निष्कर्ष पर पहुंचे कि सभी भाषाओं को एक सामान्य लिपि में लिखा जाए इससे विविध भाषाओं के ज्ञान विज्ञान का भंडार मानव को अल्प प्रयास में ही प्राप्त हो जायेगा 1972 में उन्होंने लिखा था कि-
‘इन दिनों मेरा एक फैड है। मैं नागरी लिपि पर जोर दे रहा हूं। मेरा अधिक ध्यान नागरी लिपि को लेकर चल रहा है। नागरी लिपि हिन्दुस्तान की सब भाषाओं के लिए चले तो हम सब लोग बिल्कुल नजदीक आ जायेंगे। खासतौर से दक्षिण की भाषाओं को नागरी लिपि का लाभ होगा। वहां की चार भाषाएं अत्यन्त नजदीक हैं। उनमें संस्कृत शब्दों के अलावा उनके अपने जो प्रान्तीय शब्द हैं, तेलुगु, कन्नड़ और मलयालम के उनमें बहुत से शब्द समान हैं। वे शब्द नागरी लिपि में अगर आ जाते हैं तो दक्षिण की चारों भाषाओं के लोग चारों भाषाएं 15 दिन में सीख सकते हैं। इतना आसान हो जायेगा इसके बाद।‘
‘भिन्न-भिन्न लिपि सीखने में हर एक की अपनी-अपनी परिस्थिति आड़े आती हैं। मैंने हिम्मत की, हिन्दुस्तान की हर एक लिपि का अध्ययन किया। परिणाम में विचार आया कि दूसरी लिपियां चलें उसका मैं विरोध नहीं करता। मैं तो चाहता हूं वे भी चलें और नागरी भी चले। मैं बैंगलोर की जेल में था वहां डेढ़ दो साल रहा। वहां मैंने दक्षिण भारत की चार भाषाएं सीखना एकदम शुरू किया। जेल में विभिन्न भाषाओं के लोग थे। तो किसी ने मुझसे पूछा विनोबा जी, आप चार भाषाएं एकदम से क्यों सीख रहे हैं। मैंने कहा- पांच नहीं हैं इसलिए अगर पांच होतीं तो पांच ही सीखता। चार ही हैं इसलिए चार ही सीख रहा हूं। मैंने देखा कि उन भाषाओं में अत्यंत समानता है। केवल लिपि के कारण ही वे परस्पर टूटी हैं एक नहीं बन पा रही हैं।‘
सात्सुमा ड्वार्फ वाइरस

सात्सुमा ड्वार्फ वाइरस एक पादप विषाणु है।
कोनासीमा

कोनासीमा भारत के तटीय आंध्र प्रदेश के पूर्वी गोदावरी जिले में डेल्टा क्षेत्र है। यह अपनी व्यवसाय, पैदावार और हरे भरे क्षेत्र के लिए प्रसिद्द है। इस प्रांत की तुलना केरल बैकवाटर के साथ समानता के कारण किया जाता है। और इस क्षेत्र को पूर्वी केरल के रूप में सम्मानित। इसे अक्सर "भगवान की अपनी रचना" कहा जाता है। यह क्षेत्र गोदावरी नदी और बंगाल की खाड़ी की सहायक नदियों से घिरा हुआ है। पूर्व गोदावरी जिले का प्रमुख नगर राजमंड्री को पार करने के बाद, गोदावरी दो शाखाओं में विभाजित है जिन्हें वृद्ध गौतमी (गौतम गोदावरी) और वशिष्ठ गोदावरी कहा जाता है। फिर गौतमी शाखा दो शाखाओं में विभाजित है जैसे गौतमी और निलेरवु कहा जाता है।
इसी प्रकार वशिष्ठ वशिष्ठ और वैनेते नाम की दो शाखाओं में विभाजित हैं। बंगाल की खाड़ी के किनारे बंगाल की खाड़ी में शामिल होने वाली ये चार शाखाएं बंगाल की खाड़ी के किनारे 170 किमी (110 मील) की डेल्टा बनाती हैं और इस क्षेत्र को कोनासीमा क्षेत्र कहा जाता है।
 अमलापुरम कोनासीमा का प्रमुख शहर है, अन्य कस्बों में रजोल, रावुलपलेम, कोथापेता और मुममीडिवरम  हैं । यह क्षेत्र ज्यादातर अपने नारियल और धान के खेतों के लिए जाना जाता है। 
कोनासीमा क्षेत्र में कई नारियल के पेड़ों से भरे बाग़ और धान के खेत हैं, कोनासीमा के नारियल भारत के विभिन्न स्थानों पर निर्यात किए जाते हैं और नारियल की कीमत कम होती है क्योंकि इस का उत्पादन अधिक होता है।
कोनासीमा क्षेत्र का प्रवेश खूबसूरती से सजाया गया है, यह पर्यटकों को दर्शाता है कि वे कोनेसीमा नामक हरी भूमि में प्रवेश कर रहे हैं
नीचे का आर्क रावुलपालेम में अमलापुरम मार्ग में स्थित है

व्यवसाय

कोरामण्डल तट बहुत ही सार की ज़मीन है। यहाँ पर हर तरह की खेती की जा सकती है। फसलों में नारियल, केला, आम, कठल, चीकू, नारंगी, इत्यादी फल का व्यवसाय होता है। तरकारियाँ, फूल भी विस्तार से सींचे जाते हैं।
ग्रैमेटिका दि ला लैंग्वा कैस्टेलाना

ग्रैमेटिका दि ला लैंग्वा कैस्टेलाना (स्पेनी: Gramática de la lengua castellana) एंटोनियो दि नैबरिजा द्वारा लिखी पुस्तक है जिसका प्रकाशन १४९२ में किया गया था। स्पैनिश भाषा और उसकी नियमावली को समर्पित यह पहली पुस्तक थी। इससे पुर्व लैटिन भाषा के प्रयोग से संबंधित पुस्तकें छपती थीं जैसे लौरेंजो वाला की दि एलिगैनटीस लैटिना लिंग्वे (De Elegantiis Latinae Linguae (१४९१))।
फाल्गुन अमावास्या

फाल्गुन अमावास्या  भारतीय पंचांग  के अनुसार बारहवें माह की तीसवी तिथि है, ये वर्ष की अन्तिम तिथि है।
सामाजिक आर्थिक स्थिति

सामाजिक आर्थिक स्तर ( सामाजिक आर्थिक स्थिति भी) इस बात का अंदेशा देता है व्यक्ति कार्य करने के लिए कितना तैयार है। यह व्यक्ति की संयुक्त आर्थिक और समाजशास्त्रीय स्थिति का कुल माप है, जो उसकी आय, शिक्षा और रोजगार के आधार पर अन्य लोगों के मुक़ाबले व्यक्तिगत और पारिवारिक आर्थिक और सामाजिक स्थिति का व्याख्यान देता है। जब एक परिवार के सामाजिक आर्थिक स्तर का विश्लेषण किया जाता है, तो घर की आय, शिक्षा अभिविन्यास के स्तर, और व्यवसाय का विश्लेषण किया जाता है, साथ ही साथ संयुक्त आय, व्यक्तिगत और घर के सदस्यों की व्यक्तिगत विशेषताओं का भी विश्लेषण किया जाता है।  
इसे आम तौर पर तीन श्रेणियों में वर्गीकृत किया जाता है: उच्च, मध्यम और निम्न, जिसमें एक परिवार स्थित हो सकता है। इन तीन श्रेणियों में कोई परिवार या व्यक्ति किस में आ रहा है इस बात का पता लगाने के लिए, तीन चर (आय, शिक्षा और व्यवसाय) में से एक या सभी का विश्लेषण किया जाता है। 
एक चौथा चर, धन, का विश्लेषण सामाजिक आर्थिक स्थिति को निर्धारित करने के लिए भी किया जा सकता है। 
इसके अतिरिक्त, यह स्थापित किया गया है कि निम्न स्तर की आय और निम्न स्तर की शिक्षा मानसिक और शारीरिक स्वास्थ्य समस्याओँ, जैसे श्वसन संबंधी बीमारियाँ, गठिया, हृदय रोग और सिज़ोफ्रेनिया की एक महत्वपूर्ण संकेतक है। ये कार्यस्थल में पर्यावरणीय स्थितियों या मानसिक बीमारी के कारण भी हो सकते हैं।      
भारत में सामाजिक-आर्थिक एवं जातीय जनगणना सरकार नियमित रूप से कराती है।
चाय

चाय एक लोकप्रिय पेय है। यह चाय के पौधों की पत्तियों से बनता है।
.

इतिहास

सबसे पहले सन् १८१५ में कुछ अंग्रेज़ यात्रियों का ध्यान असम में उगने वाली चाय की झाड़ियों पर गया जिससे स्थानीय क़बाइली लोग एक पेय बनाकर पीते थे। भारत के गवर्नर जनरल लॉर्ड बैंटिक ने १८३४में चाय की परंपरा भारत में शुरू करने और उसका उत्पादन करने की संभावना तलाश करने के लिए एक समिति का गठन किया। इसके बाद १८३५ में असम में चाय के बाग़ लगाए गए।
कहते हैं कि एक दिन चीन के सम्राट शैन नुंग  के रखे हुए गर्म पानी के प्याले में, हवा के ज़रिये उड़कर कुछ सूखी पत्तियाँ आकर उसमे गिर गयीं, जिनसे पानी में रंग आया और जब उन्होंने उसकी चुस्की ली तो उन्हें उसका स्वाद बहुत पसंद आया। बस यहीं से शुरू होता है चाय का सफ़र। ये बात ईसा से २७३७ साल पहले की है। सन् ३५० में चाय पीने की परंपरा का पहला उल्लेख मिलता है। सन् १६१०में डच व्यापारी चीन से चाय यूरोप ले गए और धीरे-धीरे ये समूची दुनिया का प्रिय पेय बन गया।

भारत में प्रचलन

यह बहुविदित है, भारत में सर्वप्रथम चाय का बहुतायत प्रचलन ब्रिटिश शासनकाल में इन्हीं ब्रिटिशों द्वारा ही हुआ था।

चाय उत्पादित करने वाले देश

चाय का उत्पादक विश्व में सबसे ज्यादा चीन में किया जाता है तथा सबसे ज्यादा निर्यातक देश श्रीलंका है। 
यहाँ तक की श्रीलंका की राष्ट्रीय आय भी चाय के निर्यात से चलती है ।

जैविक चाय का उत्पादन

जब से जैविक खेती का प्रचलन बढा है जैविक चाय के उत्पादन में भी काफी बढोत्तरी देखी गयी है। २००३ में ३,५०० टन जैविक चाय की खेती की गयी थी। जैविक चाय के उत्पादन का ज्यादातर हिस्से की खरीदारी (लगभग ७५%) फ्रांस, जर्मनी, जापान, अमरीका एवं ब्रिटेन द्वारा की जाती है।
बारबरा वार्ड

बारबरा मैरी वार्ड (२३ मई १९१४ - ३१ मई १९८१), बाद में बारोनेस जैक्सन लोड्स्वोर, एक ब्रिटिश अर्थशास्त्री और विकासशील देशों की समस्याओं में रुचि रखने वाली लेखक थीं। उन्होंने पश्चिमी सरकारों से बाकी की दुनिया समृद्धि साझा करने का आग्रह किया और १९६० के दशक में पर्यावरण के जुड़े मुद्दों की ओर अपना ध्यान लगाया था। वार्ड सतत विकास (sustainable development) की पहली पैराकार होने के साथ-साथ एक पत्रकार, व्याख्याता और प्रसारक के रूप में प्रसिद्ध थीं। वार्ड ब्रिटेन, अमेरिका और अन्य जगहों में नीति-निर्माताओं की सलाहकार भी थीं।
दिल तेरा दीवाना (1996 फ़िल्म)

संक्षेप

कुमार (शत्रुघ्न सिन्हा) विधुर गौरवान्वित व्यापारी हैं। वह रवि (सैफ़ अली ख़ान) के पिता है। उनका एकमात्र बेटा, उनका गौरव और खुशी है। जब रवि बड़ा होता है, वह कॉलेज में कोमल (ट्विंकल खन्ना) से मिलता है और तुरंत उसके साथ प्यार करने लगता है। रवि ने अपने पिता को इसका उल्लेख किया, जो इस बात के लिये मंजूरी देते हैं। लेकिन रवि की कई स्कूली साथी महिला को परेशान करने की बुरी आदत के कारण, कोमल तुरंत उसे नापसंद करती है। तो अपने दोस्तों के विचार के साथ, रवि ने अपना नाम भारत कौशल में बदल दिया और कोमल से प्यार पाने के लिए गरीब और अच्छे होने का नाटक किया।
मसाला व्यापार

मसाला व्यापार से आशय एशिया और उत्तरपूर्वी अफ्रीका तथा यूरोप की सभ्यताओं के बीच व्यापार से है।